**Referat Rotary 22.06.2016**

Presidentskifte på Gokstad Kystlag.

 Menyen denne gang var spekemat fra Skjeggerød.

Erik ønsket velkommen. Et glass Prosecco smakte godt mens President Morten tok ordet. Denne kvelden ble det utdelt 2 stk PHF, en til Randi Husa for 10 års ledelse for «Den Kulturelle Vandringsstaven» (DKV) i Sandefjord samt til en av våre medlemmer, Tor Fevang, som har vært president og medlem i 22 år. Han har også i løpet av disse årene vært leder for alle komiteer og hatt prosjektansvar flere ganger og er et ja-menneske! Begge takket for utmerkelsen. Randi Husa fortalte at DKV hadde hatt over 700 arrangement de siste ti årene. Målet for DKV er å sørge for profesjonell kunst- og kulturformidling av høy kvalitet til eldre på arenaer der eldre befinner seg i dagliglivet. 70 % av arrangementene foregår på institusjonene. DKV i Sandefjord har mottoet: Kultur gir helse!

Nytt av året var at president Morten gav utmerkelser for bl.a. beste verver, beste fremmøte, årets revisor, årets komité, årets nykommer, årets vertinne, årets sponsor. Morsomt og friskt innslag! Nåværende president takket for seg, takket styret sitt, takket for godt fremmøte dette året og fortalte om små forandringer han har innført.

 For Rotaryåret 2016 / 2017 ble Signe ønsket velkommen som ny president. Hun takket for tilliten og takket Morten for godt arbeid.

Ingrid